text: Marie Krarup blev klogere
  27 februar 2013 kl. 08.54
  Kristian Thulesen Dahl og Marie Krarup - som er Dansk Folkepartis forsvarsordfører - besøgte i aftes Sønderborg kaserne, men vil ikke sige, om den er fredet.
  To indflydelsesrige medlemmer af Dansk Folkeparti - Marie Krarup og Kristian Thulesen Dahl - besøgte i går Sønderborg kaserne.
  Marie Krarup siger om besøget, at hun blev klogere.
  - Jeg fik jo noget ekstra viden om Sønderborg Kaserne, siger hun til DR Syd.
  Hun vil imidlertid ikke sige, om kasernen ikke skal lukkes alligevel.
  - Det kan jeg ikke sige, og det vil jeg heller ikke sige. Det er jo noget, der skal afgøres ved forhandlingsbordet, siger hun.
  